4. 7. 83 De Europæiske Fællesskabers Tidende Nr. C 176/1 
II 
(Forberedende retsakter) 
DET ØKONOMISKE OG SOCIALE UDVALG 
Udtalelse om forslag til Rådets forordning (EØF) om fælles miljøforanstaltninger (FM) 
Den tekst, som er udtalelsens genstand, er offentliggjort i De Europæiske Fællesskabers 
Tidende nr. C 30 af 4. februar 1983, side 8. 
A. UDTALELSENS JURIDISKE GRUNDLAG 
Rådet besluttede den 25. januar 1983, i medfør af artikel 235 i traktaten om oprettelse 
af Det europæiske økonomiske Fællesskab at høre Det økonomiske og sociale Udvalg 
om det nævnte forslag. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog sin udtalelse på sin 207. plenarforsamling 
afholdt i Bruxelles den 27. og 28. april 1983. 
Udtalelsens ordlyd er følgende: 
DET ØKONOMISKE OG SOCIALE UDVALG 
HAR — 
under henvisning til traktaten om oprettelse af Det 
europæiske økonomiske Fællesskab, særlig arti­
kel 235, 
under henvisning til anmodning af 25. januar 1983 
fra Rådet for De europæiske Fællesskaber om 
Udvalgets udtalelse om »forslag til Rådets forord­
ning (EØF) om fælles miljøforanstaltninger (FM)«, 
under henvisning til beslutning truffet af Udvalgets 
præsidium den 25. januar 1983 om at pålægge Afde­
lingen for miljøbeskyttelse, sundhedsvæsen og for­
brug at udarbejde en udtalelse om forslaget, 
under henvisning til forhandlingerne på oven­
nævnte afdelings 74. møde den 20. april 1983, 
under henvisning til forhandlingerne på den 207. 
plenarforsamling den 27. og 28. april 1983 (mødet 
den 27. april 1983), og 
under henvisning til mundtlig beretning aflagt af 
ordføreren, Josef Kolble — enstemmigt 
VEDTAGET FØLGENDE UDTALELSE: 
1. Generelt 
1.1. Udvalget godkender, at EF yder finansiel 
støtte til de projekter, der er nævnt i artikel 2 i Kom­
missionens forslag, med henblik på at virkeliggøre 
målene for EF's handlingsprogram for miljøbeskyt­
telse. 
1.2. Udvalget finder det ønskeligt, at der fremover 
sker en snævrere koordinering af EF's finansierings­
instrumenter på miljøområdet, og at den finansielle 
støtte ydes under hensyntagen til de prioriteter, der 
fremgår af målene for EF's handlingsprogram på 
miljøområdet. 
1.3. Hvad angår de i artikel 3 nævnte »rene« tekno­
logier, gør Udvalget opmærksom på, at man ved til­
deling af støtte fra EF's finansieringsinstrumenter 
Nr. C 176/2 De Europæiske Fællesskabers Tidende 4. 7. 83 
bør overholde princippet om, at »forureneren beta­
ler«. Finansiel støtte til demonstrations- eller pilot­
projekter kan derfor kun overvejes, hvis det kan for­
ventes, at de kan få sat gang i nedbringelsen af den 
miljøforurening, som den økonomiske aktivitet 
medfører. 
2. De såkaldt »rene« teknologier (bemærkninger til 
artikel 3-7) 
2.1. I artikel 3, stk. 1, defineres de såkaldt »rene« 
teknologier som teknologier, »som forurener mindre 
eller ikke forurener, og som har et lavere forbrug af 
naturressourcer«. Udvalget finder denne definition 
for uklar. 
2.2. Da der i praksis ikke findes »teknologier, som 
ikke forurener«, og der følgelig kun kan være tale 
om at fremme udviklingen af nye teknologier, der er 
»renere« end de hidtidige, bør udtrykket »som foru­
rener mindre eller ikke forurener« ændres til »som er 
mindst mulig forurenende«. 
2.3. Efter Udvalgets mening bør det tydeligt 
fremgå af kommissionsforslaget, at teknologier kun 
betragtes som »rene«, eller snarere, »renere«, hvis de 
— i overensstemmelse med princippet om, at det er 
bedre at forebygge end helbrede — bidrager til at 
forhindre miljøforurening allerede »ved kilden«, 
dvs. allerede under produktionsprocessen, og ikke 
først tages i brug »on the end of the pipe«: her tæn­
kes f.eks. på rensning af den forbrændingsgas eller 
det spildevand, der opstår under produktionsproces­
sen, eller behandling, genanvendelse eller udnyt­
telse af affald fra produktionsprocessen. 
2.4. Udvalget er enig med Kommissionen i, at nye 
teknologier som opfylder begge de forudsætninger, 
der er nævnt i artikel 3, stk. 1, især fortjener støtte. 
Udvalget opfordrer dog til at formulere forslaget på 
en sådan måde, at man ikke på forhånd udelukker, 
at der kan ydes støtte til de nye teknologier, som 
blot opfylder én af de to nævnte forudsætninger 
(dvs. at de enten »forurener mindre« eller »har et 
lavere forbrug af naturressourcer«), såfremt de for­
ventes at nedbringe miljøforureningen. 
2.5. Udvalget gør opmærksom på, at systematisk 
udvikling af nye såkaldt »rene« teknologier allerede 
fremmes i forbindelse med EF's miljøforskningspro­
gram. Det mener derfor, at der bør drages nøje 
omsorg for, at FM-programmet ikke dækker det 
samme område som forskningsprogrammet mht. 
fremme af sådanne teknologier. 2.6. Endvidere bør man være opmærksom på, at 
der heller ikke sker overlapning med andre EF-pro-
grammer, som til dels vedrører samme spørgsmål 
(f.eks. programmer for energibesparelse, udvikling 
af alternative energikilder, råstoffer og genanven­
delse af bymæssigt og industrielt affald). 
2.7. Udvalget finder det derfor rigtigt, at »projek­
ter, der tager sigte på energimæssig udnyttelse, som 
er omfattet af andre fællesskabsprogrammer« ifølge 
artikel 3, stk. 2, udtrykkeligt udelukkes fra finansiel 
støtte. Det finder det dog ikke tilstrækkeligt blot at 
udelukke disse projekter udtrykkeligt. Projekter, som 
vedrører råstofbesparelser samt genanvendelse eller 
udnyttelse af affald (genbrug), bør ligeledes udtryk­
kelig udelukkes. 
2.8. Af genbrugsprojekter bør kun medtages pro­
jekter, som iværksættes på produktionsstadiet; her 
kan f.eks. nævnes teknologier, som muliggør hyppi­
gere genbrug end tidligere af stoffer, der er skadelige 
for miljøet, men nødvendige i produktionsproces­
sen. Sådanne teknologier bidrager, i overensstem­
melse med princippet om, at det er bedre at fore­
bygge end helbrede, til at nedbringe emissionen af 
skadelige stoffer i luft eller i vand eller til at mind­
ske forekomsten af affaldsprodukter. Det samme 
gælder projekter, som anvender spildvarme for at 
nedbringe mængden af farlige stoffer i produktions­
processen. 
2.9. Udvalget mener, at de relativt begrænsede 
midler primært bør anvendes til at fremme projekter 
i de erhvervssektorer, hvor det efter de hidtidige 
erfaringer at dømme er særlig påkrævet at få sat 
gang i udviklingen af renere teknologier, og hvis 
størrelse gør det muligt at fremme udviklingsprojek­
ter med relativt begrænsede midler. Der er efter 
Udvalgets mening navnlig tale om følgende 
erhvervssektorer: 
— overfladebehandling inden for jern- og metalin­
dustrien 
— læderindustrien 
— tekstilforarbejdningsindustrien 
— levnedsmiddelindustrien 
— landbruget (den agro-industrielle sektor). 
2.10. De små og mellemstore virksomheder har 
innovationsmuligheder, der ofte ikke udnyttes til­
strækkeligt som følge af manglende kapital eller 
4. 7. 83 De Europæiske Fællesskabers Tidende Nr. C 176/3 
udstyr; Kommissionen bør i forbindelse med sine 
støtteforanstaltninger være opmærksom på disse 
muligheder og kreative evner på området for »rene« 
teknologier. Da der kun er relativt begrænsede mid­
ler til rådighed, vil det også være mere hensigtsmæs­
sigt at fremme demonstrations- og pilotprojekter i 
små og mellemstore virksomheder end forskellige 
store projekter. 
2.11. Udvalget finder det ønskeligt, at man gen­
nem støtteforanstaltninger udnytter den ekspertise, 
der er erhvervet i privat interesse, samt de erfaringer, 
der er indhøstet af forskellige samfundsgrupper, til 
at udvikle »rene« teknologier, som tilgodeser miljø­
beskyttelsen på lokalt plan. 
3. Teknikker til kontrol med miljøkvaliteten 
3.1. Udvalget mener, at det er betydeligt mindre 
vigtigt at få sat gang i udviklingen af »mere effektive 
teknikker til kontrol med miljøkvaliteten« (artikel 3, 
stk. 1, 2. del), end i udviklingen af »rene« teknolo­
gier på produktionsstadiet. Nogle industrigrene har 
selv en betydelig interesse i at udvikle instrumenter 
til kontrol med og måling af miljøkvaliteten. Der er 
desuden på dette område allerede, og navnlig i den 
senere tid, gjort betydelige fremskridt, hvilket kom­
mer til udtryk i de produkter, miljøbeskyttelsesindu-
strien bringer på markedet. Støtten til udvikling af 
»nye«, mere effektive teknikker til kontrol med mil­
jøkvaliteten bør derfor enten helt bortfalde eller pri­
oriteres betydeligt lavere end støtten til udvikling af 
»rene« teknologier på produktionsstadiet. 
3.2. Selv om der forefindes tilstrækkeligt effektive 
teknikker til kontrol med miljøkvaliteten,' må det 
dog erkendes, at den kontrol med miljøkvaliteten, 
der rent faktisk foregår i medlemsstaterne, er util­
strækkelig, hvilket ofte skyldes, at der ikke findes et 
passende kontrolsystem, hvor de moderne kontrol­
teknikker anvendes. 
3.3. Det anføres i artikel 10, stk. 3, at den finansi­
elle støtte højst kan udgøre 70 % af omkostningerne 
ved de »beskrivende analyser«. For at undgå misfor­
ståelser henstiller Udvalget, at det gøres klart, at der 
hér ikke er tale om analysemetoder, der udarbejdes i 
forbindelse med kontrolteknikker (artikel 3, stk. 1, 
sidste sætningsled), men om indledende undersøgel­
ser af udviklingsprojekters specifikke aspekter. 4. Udsatte områder af betydning for Fællesskabet 
(artikel 8-11) 
4.1. De forskellige projekter, der kan indrømmes 
finansiel støtte, afgrænses efter Udvalgets mening 
tilstrækkeligt præcist i artikel 8, hvor der henvises til 
direktiv 79/409/EØF, Bern-konventionen, Bonn­
konventionen samt protokollen til Barcelona-kon­
ventionen. 
4.2. I artikel 8, stk. 2, fastsættes, at der desuden 
kan »ydes tilskud til udgifter afholdt som kompensa­
tion for de indskrænkninger i økonomisk virksomhed i 
de i stk. 1 omhandlede områder, som måtte være 
nødvendige for at sikre bevarelsen af levesteder«. 
4.2.1. Udvalget frygter, at ordlyden af denne 
bestemmelse kan føre til misbrug af EF-støtte; så­
fremt det ikke er muligt helt at afskaffe.en sådan 
kompensation, anmoder det derfor Kommissionen 
om at omformulere teksten for i videst muligt 
omfang at forhindre sådanne misbrug. I det mindste 
bør krav om kompensation for fremtidige økonomi­
ske aktiviteter udelukkes. 
4.3. Den i artikel 9 anførte procedure for indsen­
delse af begrundede ansøgninger til Kommissionen 
bør udvides: 
— Ansøgningen skal vedlægges en udtalelse fra en 
lokal eller regional instans, der først og frem­
mest tager sig af miljøspørgsmål, og hvor lokale 
samfunds- og erhvervsgrupper er repræsenteret, 
om at det pågældende projekt er egnet til at 
modtage støtte. 
— En kopi af ansøgningen, som fremsendes 
direkte til Kommissionen, sendes til den kom­
petente nationale instans, der kan gøre indsi­
gelse gennem sine repræsentanter i det rådgi­
vende udvalg. Dette skal forhindre, at der god­
kendes ansøgninger, som de nationale forhold 
ikke berettiger. 
4.4. Hvad angår den i artikel 10 nævnte procedure 
for godtgørelse af omkostninger ved de »beskri­
vende analyser«, henvises der til bemærkningerne 
under pkt. 3.2. 
Nr. C 176/4 De Europæiske Fællesskabers Tidende 4. 7. 83 
5. Almindelige og afsluttende bestemmelser 
5.1. I artikel 15, der vedrører nedsættelse af et råd­
givende udvalg, bør det gøres klart, at medlemmerne 
heraf skal være eksperter i miljøbeskyttelsesspørgs-
mål. Derfor bør artikel 15 affattes således: 
»Der nedsættes et rådgivende udvalg bestående 
af én miljøekspert fra hver medlemsstat og repræsentanter for de relevante europæiske 
organisationer, der er anerkendt som samtale­
partnere på europæisk plan, og med en repræ­
sentant for Kommissionen som formand«. 
5.2. Udvalget så gerne, om Kommissionen også til­
sendte det et eksemplar af den årlige beretning, som 
er nævnt i artikel 16, således at det kan få lejlighed 
til at drøfte den. 
Udfærdiget i Bruxelles, den 27. april 1983. 
Francis CEYRAC 
Formandfor 
Det økonomiske og sociale Udvalg 
Udtalelse om forslag til Rådets direktiv om overvågning af og kontrol med 
grænseoverskridende transport af farligt affald inden for Fællesskabet 
Den tekst, som er udtalelsens genstand, er offentliggjort i De Europæiske Fællesskabers 
Tidende nr. C 53 af 25. februar 1983, side 3. 
A. UDTALELSENS JURIDISKE GRUNDLAG 
Rådet besluttede den 25. januar 1983, i medfør af artikel 100 i traktaten om oprettelse 
af Det europæiske økonomiske Fællesskab at høre Det økonimiske og sociale Udvalg 
om det nævnte forslag. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog sin udtalelse på sin plenarforsamling 
afholdt i Bruxelles den 27. og 28. april 1983. 
Udtalelsens ordlyd er følgende: 
DET ØKONOMISKE OG SOCIALE UDVALG 
HAR — 
under henvisning til traktaten om oprettelse af Det 
europæiske økonomiske Fællesskab, særlig arti­
kel 100, under henvisning til beslutning truffet af Udvalgets 
præsidium den 25. januar 1983 om at pålægge Afde­
lingen for miljøbeskyttelse, sundhedsvæsen og for­
brug at udarbejde udtalelse om forslaget, 
under henvisning til forhandlingerne på oven­
nævnte afdelings 74. møde den 20. april 1983, 
under henvisning til anmodning af 25. januar 1983 
fra Rådet for De europæiske Fællesskaber om 
Udvalgets udtalelse »om forslag til Rådets direktiv 
om overvågning af og kontrol med grænseoverskri­
dende transport af farligt affald inden for Fællesska­
bet«, under henvisning til mundtlig beretning aflagt af 
ordføreren, Josef Kolble, og 
under henvisning til forhandlingerne på den 207. 
plenarforsamling den 27. og 28. april 1983 (mødet 
den 27. april) —